Document ID: 32011R0865

A BIZOTTSÁG 865/2011/EU VÉGREHAJTÁSI RENDELETE
(2011. augusztus 29.)
az 57/2011/EU tanácsi rendeletnek a grönlandi vizeken folytatott kapelánhalászatra vonatkozó fogási korlátozások tekintetében történő módosításáról
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel az egyes halállományok és halállománycsoportok tekintetében az uniós vizeken, valamint az uniós hajók tekintetében egyes nem uniós vizeken alkalmazandó halászati lehetőségeknek a 2011. évre történő meghatározásáról szóló, 2011. január 18-i 57/2011/EU tanácsi rendeletre (1) és különösen annak 5. cikke (3) bekezdésére,
mivel:
(1)
Az ICES V és XIV övezet grönlandi vizein 2011-ben rendelkezésre álló kapelánhalászati lehetőségeket az 57/2011/EU rendelet IB. melléklete ideiglenes jelleggel állapítja meg. A hivatkozott rendelet 5. cikkének (3) bekezdése szerint a Bizottságnak a kapelánra vonatkozó teljes kifogható mennyiséget (TAC) az Unió számára Grönland által az egyrészről az Európai Közösség, másrészről Dánia kormánya és Grönland helyi kormánya közötti halászati partnerségi megállapodás (2) és az ahhoz kapcsolódó jegyzőkönyv (3) (a továbbiakban: a jegyzőkönyv) alapján kiosztott kifogható mennyiség alapján kell meghatároznia.
(2)
A szóban forgó állományra vonatkozó halászati lehetőségek jogforrását a jegyzőkönyv képezi, amely előírja, hogy az Unió az ICES V és XIV övezet grönlandi vizei tekintetében a kapelánra megállapított TAC 7,7 %-át kapja.
(3)
A Bizottság a grönlandi hatóságoktól azt a tájékoztatást kapta, hogy az állományra vonatkozó teljes kifogható mennyiséget 732 000 tonnában rögzítették, és hogy Grönland ebből - a jegyzőkönyvben megállapított aránynak megfelelően - 56 364 tonnát oszt ki az Unió részére, amely mennyiséget 2011. június 20. és 2012. április 30. között kell lehalászni.
(4)
Figyelembe véve a 2011-re vonatkozóan az Unió és Norvégia között lezajlott éves halászati konzultációt és különösen az Unió azon vállalását, hogy Norvégia számára a szokásos mennyiség felett még 7 965 tonnás mennyiséget biztosít, a 2011-2012-es halászati idényre vonatkozó uniós kapelánhalászati lehetőségek említett mennyiségét helyénvaló átadni Norvégiának, amint a kapelán újra halászható lesz a grönlandi vizeken.
(5)
Ezért az 57/2011/EU rendelet IB. mellékletét ennek megfelelően módosítani kell.
(6)
Az érintett állomány a grönlandi vizeken főként júliusban és augusztusban fordul elő. Annak érdekében, hogy az uniós flotta mielőbb igénybe vehesse ezt a kvótát, indokolt előírni, hogy ez a rendelet a kihirdetését követően azonnal hatályba lépjen. A rendeletet 2011. június 20-tól2012. április 30-ig kell alkalmazni,
ELFOGADTA EZT A RENDELETET:
1. cikk
Az 57/2011/EU rendelet IB. mellékletében az V és a XIV övezet grönlandi vizei tekintetében a kapelánra vonatkozó bejegyzés helyébe a következő szöveg lép:
„Faj
:
Kapelán
Mallotus villosus
Övezet
:
Az V és a XIV övezet grönlandi vizei
(CAP/514GRN)
EU
56 364 (4) (5)
TAC
Nem releváns
2. cikk
Ez a rendelet az Európai Unió Hivatalos Lapjában való kihirdetését követő napon lép hatályba.
A rendeletet 2011. június 20-tól kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2011. augusztus 29-én.

Labels: 11
18
6